Document ID: 32005L0083

DIRETTIVA TAL-KUMMISSJONI 2005/83/KE
tat-23 ta’ Novembru 2005
li temenda, għar-raġunijiet ta' l-addattament tagħhom għall-progress tekniku, l-Annessi I, VI, VII, VIII, IX u X tad-Direttiva tal-Kunsill 72/245/KEE dwar l-interferenza radju (kompatibbiltà elettromanjetika) tal-vetturi
(Test b'rilevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 70/156/KEE tas-6 ta' Frar 1970 dwar l-approssimazzjoni tal-liġijiet ta' l-Istati Membri li għandhom x’jaqsmu ma' l-approvazzjoni tat-tip tal-vetturi bil-mutur u bil-karrijiet tagħhom (1), u partikolarment it-tieni inċiż ta’ l-Artikolu 13(2) tagħha,
Wara li kkunsidrat id-Direttiva tal-Kunsill 72/245/KEE dwar ma' l-interferenza radju (kompatibbiltà elettromanjetika) tal-vetturi (2), u partikolarment l-Artikolu 4 tagħha,
Billi:
(1)
Id-Direttiva 72/245/KEE hija waħda mid-Direttivi separati taħt il-proċedura ta' l-approvazzjoni tat-tip stabbilita bid-Direttiva 70/156/KEE.
(2)
Ir-rekwiżiti tal-Kompatibilità Elettromanjetika u d-dispożizzjonijiet għat-testijiet għat-tagħmir elettriku u elettroniku ġew aġġornati b’mod kostanti bis-saħħa tal-ħidma ta’ standradizzazzjoni tal-Kumitat Speċjali dwar l-Interferenza Radju (CISPR) u l-Organizzazzjoni Internazzjonali għall-Istandardizzazzjoni (ISO). Għalhekk, id-Deċiżjoni tal-Kummissjoni 2004/104/KE (3), li emendat id-Direttiva 72/245/KEE, introduċiet referenzi għall-proċeduri ta’ l-ittestjar deskritti fl-edizzjonijier riċenti ta’ l-istandards relevanti.
(3)
Minn mindu daħlet fis-seħħ id-Direttiva 2004/104/KE, bosta standards ġew sostitwiti b’verżjonijiet aktar reċenti li addattawhom għall-progress tekniku. Jeħtieġ għalhekk li jiġu aġġornati r-referenzi għal dawk l-istandards fid-Direttiva 72/245/KEE.
(4)
Barra minn hekk, għandhom jiddaħħlu wkoll xi tiswijiet editorjali.
(5)
Id-Direttiva Nru 72/245/KEE għandha għalhekk tiġi emendata.
ADOTTAT DAN IR-REGOLAMENT:
Artikolu 1
L-Annessi I, VI, VII, VIII, IX u X għad-Direttiva 72/245/KEE huma emendati skond l-Anness għal din id-Direttiva.
Artikolu 2
1. L-Istati Membri għandhom jadottaw u jippubblikaw, sa mhux aktar tard mit-30 ta' Settembru 2006, il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformaw ma' din id-Direttiva. Għandhom jikkomunikaw minnufih lill-Kummissjoni it-test ta’ dawn id-dispożizzjonijiet u tabella ta’ korrelazzjoni bejn dawk id-dispożizzjonijiet u din id-Direttiva.
Għandhom japplikaw dawn id-dispożizzjonijiet mill-1 ta’ Ottubru 2006.
Meta l-Istati Membri jadottaw dawk id-dispożizzjonijiet, għandhom jinkludu referenza għal din id-Direttiva jew ikunu mehmuża ma' din ir-referenza dakinhar tal-pubblikazzjoni uffiċjali tagħhom. L-Istati Membri għandhom jistabbilixxu kif għandha ssir referenza bħal din.
2. L-Istati Membri għandhom jikkomunikaw lill-Kummissjoni t-test tad-disposizzjonijiet ewlenija tal-liġi nazzjonali li huma jadottaw fil-qasam kopert b'din id-Direttiva.
Artikolu 3
Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
Artikolu 4
Din id-Direttiva hi indirizzata lill-Istati Membri.
Magħmul fi Brussell, nhar it-23 ta’ Novembru 2005.

Labels: 7
8
20